जहां तक अब तक हो चुके और भविष्य में होने वाले चुनावी सर्वेक्षणों का सवाल है, यह तय मानिए कि न तो चुनावी पंडित और ना ही गृह-नक्षत्र चुनाव परिणामों का निर्धारण करेंगे। चुनाव सर्वेक्षणों के क्षेत्र में काम कर रहे पुराने लोग आपको बताएंगे कि कुछ राज्यों के लोग अपनी राजनीतिक पसंद ईमानदारी से बताते हैं तो कुछ अन्य राज्यों के लोग उसे छुपाने में यकीन रखते हैं। यह सर्वज्ञात है कि चुनाव सर्वेक्षण, मतदाताओं को थोड़ा-बहुत ही प्रभावित करते हैं। कुछ लोग जीतने वाले के साथ जाना चाहते हैं तो कुछ की सहानुभूति हारने वाले के प्रति होती है और ये दोनों वर्ग एक दूसरे को बेअसर कर देते हैं। चुनाव सर्वेक्षण और राजनीतिक विश्लेषक गलत हो सकते हैं-एकदम गलत। आप क्या करेंगे, वह केवल आप ही जानते हैं और शायद इस बारे में अंतिम निर्णय आप तभी करेंगे जब आप पोलिंग बूथ में अकेले होंगे। इसलिए, अगर आप इसे उसी दिन भी पढ़ रहे हैं जिस दिन आपको अपना वोट देना है, तब भी इसे ध्यान से पढि़ए, सभी विकल्पों पर विचार कीजिए और यह भी सोचिए कि किस विकल्प को चुनने के क्या परिणाम हो सकते हैं। और फिर, अपना मत दीजिए।